Document ID: 32002D0671

Komisjoni otsus,
20. august 2002,
millega muudetakse otsust 97/569/EÜ, et lisada sinna looduslike ulukite lihast lihatooteid valmistav Rumeenia ettevõte
(teatavaks tehtud numbri K(2002) 3102 all)
(EMPs kohaldatav tekst)
(2002/671/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 2001/4/EÜ, [2] eriti selle artikli 2 lõiget 1,
ning arvestades järgmist:
(1) Komisjoni otsusega 97/569/EÜ, [3] viimati muudetud otsusega 2002/74/EÜ, [4] on koostatud ajutised loetelud nende kolmandate riikide ettevõtete kohta, millest liikmesriigid lubavad importida lihatooteid.
(2) Komisjon on saanud Rumeenialt üksikasjalikud andmed looduslike ulukite lihast lihatooteid valmistava ettevõtte kohta koos tagatistega selle kohta, et see vastab täielikult asjakohastele ühenduse tervishoiunõuetele ning et kui see ettevõte neid nõudeid ei täida, peatatakse ettevõtte eksport Euroopa Ühendusse.
(3) Seega võib koostada looduslike ulukite lihast lihatooteid valmistavate Rumeenia ettevõtete ajutise loetelu, ja otsust 97/569/EÜ tuleks seetõttu vastavalt muuta.
(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisa tekst lisatakse otsuse 97/569/EÜ lisale.
Artikkel 2
Käesolev otsus on adresseeritud liikmesriikidele.
Brüssel, 20. august 2002

Labels: 17
5
0
3
18